Príloha č. 4 súťažných podkladov

**Podmienky účasti**

**1. Osobné postavenie podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)**

Uchádzač musí spĺňať nasledovné podmienky účasti týkajúce sa osobného postavenia :

1. podľa § 32 ods. 1 písm. a) zákona, že nebol on (uchádzač), ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe. Uvedenú podmienku účasti preukáže uchádzač v súlade s § 32 ods. 2 písm. a) zákona doloženým výpisom registra trestov nie starším ako tri mesiace. Hospodársky subjekt - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydaný živnostenské oprávnenie alebo iné než živnostenské oprávnenie podľa osobitných predpisov/ Hospodársky subjekt - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za hospodársky subjekt (len v prípade, že v krajine sídla uchádzača takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami hospodárskeho subjektu.

1. podľa § 32 ods. 1 písm. b) zákona, že uchádzač nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. b) zákona doloženým potvrdením zdravotnej poisťovne a Sociálnej poisťovne nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
2. podľa § 32 ods. 1 písm. c) zákona, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. c) zákona doloženým potvrdením miestne príslušného daňového úradu a miestne príslušného colného úradu nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
3. podľa § 32 ods. 1 písm. d) zákona, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. Uvedenú podmienku účasti preukáže uchádzač v súlade s § 32 ods. 2 písm. d) zákona doloženým potvrdením príslušného súdu nie starším ako tri mesiace.
4. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
5. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike av štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.

Doklady, ktoré sa nepredkladajú:

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- potvrdenie príslušného súdu (konkurz, reštrukturalizácia, likvidácia) podľa § 32 ods. 1 písm. d) a ods. 2 písm. d) zákona,

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

* Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: ***krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu***

Preukazovanie podmienok účasti je voči verejnému obstarávateľovi účinné aj spôsobom podľa § 152   
ods. 4 zákona. Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona – prostredníctvom zápisu do zoznamu hospodárskych subjektov.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

**2. Ekonomické a finančné postavenie podľa § 33 zákona**

Verejný obstarávateľ neurčil podmienky účasti podľa § 33 zákona týkajúce sa finančného a ekonomického postavenia.

**3. Technická a odborná spôsobilosť podľa § 34 zákona**

Podmienky účasti vo verejnom obstarávaní podľa § 34 zákona týkajúce sa technickej alebo odbornej spôsobilosti

podľa § 34 ods. 1 písm. a) zákona,

podľa § 34 ods. 1 písm. d) zákona,

podľa § 34 ods. 1 písm. g) zákona,

podľa § 34 ods. 1 písm. h) zákona.

Minimálna požadovaná úroveň štandardov:

**Bod 3.1**

§ 34 ods. 1 písm. a) zákona – verejný obstarávateľ požaduje predložiť **zoznam poskytnutých služieb** za predchádzajúcich 5 rokov (60 mesiacov) od vyhlásenia verejného obstarávania (ďalej len „rozhodné obdobie") s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

Verejný obstarávateľ pre rozšírenie hospodárskej súťaže predĺžil rozhodné obdobie z 3 na 5 rokov v súlade   
s § 34 ods. 2 zákona. Za vyhlásenie verejného obstarávania sa považuje zverejnenie oznámenia o vyhlásení verejného obstarávania v Úradnom vestníku Európskej únie.

**Zoznamom poskytnutých služieb uchádzač preukáže:**

1. realizáciu minimálne jednej zákazky na implementáciu/upgrade riešení umožňujúcich poskytovanie telekomunikačných služieb prostredníctvom privátneho telekomunikačného systému v hodnote minimálne 250 000 EUR bez DPH,
2. realizáciu minimálne jednej zákazky na implementáciu riešení technickej podpory a údržby telekomunikačného systému formou zmluvy o poskytovaní služieb (SLA), v kumulatívnej hodnote minimálne 360 000 EUR bez DPH,
3. realizáciu minimálne jednej zákazky na poskytovanie podporných služieb v 24 hodinovom režime (helpdesk) na celý rozsah dohľadového systému a pridružených systémov hlasovej siete s vyhradeným telefónnym číslom a elektronickou adresou, na ktoré sú nahlasované požiadavky.

**Zoznam poskytnutých služieb musí obsahovať minimálne:**

1. názov a sídlo odberateľa,
2. predmet poskytnutej služby/zmluvy (stručný opis predmetu plnenia),
3. skutočná lehota dodania/poskytnutia,
4. cena poskytnutej služby v EUR bez DPH celkom za požadované rozhodné obdobie,
5. kontaktné údaje odberateľa, kde je možné uvedené informácie overiť (meno a priezvisko, tel. č., e-mail),
6. odkaz na referenciu uvedenú v evidencii referencií podľa § 12 zákona (ak je to aplikovateľné).

Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na predmetnú verejnú súťaž na zverejnenie v Úradnom vestníku EÚ.

V prípade poskytnutia služby, ktorej začiatok alebo koniec nespadá do rozhodného obdobia, bude uchádzačovi započítaná pre splnenie podmienky len výška nákladov spadajúcich do rozhodného obdobia.

V prípade ak uchádzač predkladá/uvádza zmluvu, ktorej realizácia presahuje stanovené obdobie rokov, t.j. poskytovanie služby (zmluvy) začalo pred 5 rokmi, alebo nebolo skončené do vyhlásenia verejného obstarávania (rozhodné obdobie), uchádzač v zozname uvedie zvlášť rozpočtový náklad iba za tú časť poskytnutia služby, ktorá bola realizovaná v rozhodnom období. V prípade, ak poskytnutie služby realizoval záujemca ako člen združenia alebo ako subdodávateľ, vyčísli a započíta iba finančný objem, realizovaný ním samotným.

**Bod 3.2**

**verejný obstarávateľ požaduje predložiť nasledujúce doklady:**

1. doklad podľa § 35 zákona vo väzbe na podmienku účasti podľa § 34 ods. 1 písm. d) zákona, ktorým bude platný certifikát v oblasti zabezpečenia kvality podľa normy ISO 9001 v oblasti informačných technológií, vydaný nezávislou inštitúciou. Verejný obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality;
2. doklad podľa § 36 zákona vo väzbe na podmienku účasti podľa § 34 ods. 1 písm. h) zákona, ktorým bude platný certifikát o zavedení systému environmentálneho manažérstva podľa normy ISO 14001 v oblasti informačných technológií, vydaný nezávislou inštitúciou. Verejný obstarávateľ uzná ako rovnocenný certifikát systému environmentálneho manažérstva vydaný príslušným orgánom členského štátu. Ak záujemca objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o opatreniach v oblasti environmentálneho manažérstva predložené uchádzačom, ktorými preukáže, že ním navrhované opatrenia sú rovnocenné opatreniam požadovaným v rámci príslušného systému environmentálneho manažérstva alebo príslušnej normy environmentálneho manažérstva;
3. platný certifikát o zavedení systému riadenia IT služieb, vydaný nezávislou inštitúciou, ktorým sa potvrdzuje splnenie podmienok vyplývajúcich z normy ISO 20000-1. Uchádzač môže využiť systémy manažérstva IT služieb vyplývajúce z európskych noriem. Verejný obstarávateľ uzná ako rovnocenné osvedčenia vydané príslušnými orgánmi členských štátov;
4. platný certifikát o zavedení systému manažérstva informačnej bezpečnosti v oblasti informačných technológií, vydaný nezávislou inštitúciou, ktorým sa potvrdzuje splnenie podmienok vyplývajúcich z normy ISO 27001. Uchádzač môže využiť systémy manažérstva informačnej bezpečnosti v oblasti informačných technológií vyplývajúce z európskych noriem. Verejný obstarávateľ uzná ako rovnocenné osvedčenia vydané príslušnými orgánmi členských štátov.

**Bod 3.3**

**§ 34 ods. 1 písm. g) zákona - uchádzač preukazuje svoju technickú alebo odbornú spôsobilosť údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov**

Verejný obstarávateľ požaduje od uchádzača údaje o odbornej praxi alebo odbornej kvalifikácii osôb zodpovedných za poskytnutie služby (kľúčových expertov) formou predloženia profesijných životopisov a predložením dokladov, ktoré sú vyžadované pri jednotlivých členoch požadovaného tímu kľúčových expertov.

**1. Uchádzač predloží zoznam osôb určených na plnenie zmluvy - kľúčových expertov.**

V zozname osôb určených na plnenie zmluvy - kľúčových expertov uchádzač uvedie:

1. meno a priezvisko príslušnej osoby,
2. navrhovaná pozícia v tíme (napr. kľúčový expert č.1 Garant pre virtualizáciu serverovej infraštruktúry),
3. vzťah k uchádzačovi (zamestnanec / iná osoba).

**2. Uchádzač za každého kľúčového experta predloží profesijný životopis alebo ekvivalentný doklad, ktorý musí obsahovať minimálne nasledovné údaje/skutočnosti:**

1. meno a priezvisko príslušného kľúčového experta,
2. história zamestnania/odbornej praxe príslušného kľúčového experta (zamestnávateľ, trvanie pracovného pomeru/trvanie odbornej praxe/, **rok a mesiac od – do**, pozícia, ktorú príslušný kľúčový expert zastával),
3. praktické skúsenosti príslušného kľúčového experta (názov zmluvy/projektu, pozícia na projekte/predmete zmluvy, stručný opis projektu/predmetu plnenia zmluvy; **obdobie rok a mesiac od - do**, kontaktné údaje odberateľa – názov, sídlo, emailový a telefonický kontakt, kde si bude môcť verejný obstarávateľ overiť informácie,

**3. Uchádzač ďalej predloží kópiu príslušného platného potvrdenia požadovaného jednotlivo ku každému kľúčovému expertovi, ak sa to vyžaduje.** Platným potvrdením sa rozumie napr. certifikát. Verejný obstarávateľ na vysvetlenie uvádza, že v prípade preukázania splnenia podmienok účasti týkajúcich sa potvrdenia/certifikátu pre jednotlivých kľúčových expertov verejný obstarávateľ nebude akceptovať účasť na školení a požaduje predloženie riadneho a vydaného potvrdenia/certifikátu v zmysle podmienok konkrétneho výrobcu alebo akreditačnej a certifikačnej autority (vo väčšine prípadov úspešne absolvovanými záverečnými testami po absolvovaní školení), pokiaľ sa vydanie certifikátu v zmysle podmienok konkrétnej akreditačnej a certifikačnej autority nepostačuje účasť na školení.

Uchádzač vyššie uvedeným spôsobom preukáže splnenie nasledovných minimálnych požiadaviek na kľúčových expertov č. 1 až 7:

**Kľúčový expert č. 1 Garant pre virtualizáciu serverovej infraštruktúry**

1. minimálne 5 rokov praxe v oblasti virtualizácie serverovej infraštruktúry,
2. držiteľ platného certifikátu VMware Certified Professional alebo iného ekvivalentného certifikátu pre iné virtualizačné riešenie

**Kľúčový expert č. 2 Garant oprávnený na oboznamovanie sa s utajovanými skutočnosťami**

1. minimálne 3 roky praxe v oblasti administratívnej a personálnej bezpečnosti v zmysle zákona 215/2004 Z. z. o ochrane utajovaných skutočností a o zmene a doplnení niektorých zákonov;
2. držiteľ platného potvrdenia NBÚ o absolvovaní skúšky bezpečnostného zamestnanca podľa § 2 ods.4 vyhlášky NBÚ č.135/2016 Z.Z o skúške bezpečnostného zamestnanca;

**Kľúčový expert č. 3 Garant spôsobilý poskytovať technickú podporu v oblasti technológií MITEL**

1. minimálne 3 roky praxe v oblasti poskytovania technickej podpory rozšírenej úrovne na technológiu MITEL;
2. minimálne 3 roky praxe v oblasti poskytovania technickej podpory nad telekomunikačnou sieťou zloženou z viac ako 3 lokalít;
3. držiteľ certifikátu od výrobcu MITEL MiVoice MX-ONE 7.0 alebo ekvivalent;
4. držiteľ certifikátu resp. certifikátov o absolvovaní technických školení na servisované telekomunikačné technológie podporované výrobcami;

**Kľúčový expert č. 4 Garant spôsobilý poskytovať technickú podporu v oblasti technológií MITEL**

1. minimálne 3 roky praxe v oblasti poskytovania technickej podpory rozšírenej úrovne na technológiu MITEL;
2. minimálne 3 roky praxe v oblasti poskytovania technickej podpory nad telekomunikačnou sieťou zloženou z viac ako 3 lokalít;
3. držiteľ certifikátu od výrobcu MITEL MiVoice MX-ONE 7.0 alebo ekvivalent;
4. držiteľ certifikátu resp. certifikátov o absolvovaní technických školení na servisované telekomunikačné technológie podporované výrobcami;

**Kľúčový expert č. 5 Garant spôsobilý poskytovať technickú podporu v oblasti dohľadových systémov**

1. minimálne 3 roky praxe v oblasti poskytovania technickej podpory rozšírenej úrovne na aplikáciu SAS od spoločnosti OPSOFT a .s , Česká republika;
2. účasť na min. jednom projekte, predmetom ktorého bola dodávka a implementácia dohľadového systému v IP sieti;
3. minimálne 3 roky praxe v oblasti poskytovania technickej podpory rozšírenej úrovne na aplikáciu TEM od spoločnosti MTS – Telecommunications Management

**Kľúčový expert č. 6 Garant spôsobilý poskytovať technickú podporu v oblasti rádiových mikrovlnných spojov**

1. minimálne 3 roky praxe v oblasti praktického výkonu služieb technickej podpory (SLA) k mikrovlnným rádioreléovým zariadeniam MINI-LINK E a MINI-LINK Traffic Node od výrobcu Ericsson;
2. držiteľ certifikátu resp. certifikátov o absolvovaní technických školení na technológiu MINI-LINK E a MINI-LINK Traffic Node výrobcu Ericsson;

**Kľúčový expert č. 7 Garant pre oblasť bezpečnosti**

1. 5 rokov praxe v oblasti návrhu riešení bezpečnosti informačných systémov;
2. účasť na minimálne 3 projektoch implementácie informačných systémov, kde zodpovedal za vykonanie analýzy rizík, analýzy hrozieb a návrhu bezpečnostných opatrení;
3. držiteľ platného certifikátu CRISC alebo CISA alebo iného ekvivalentného certifikátu preukazujúceho obdobnú úroveň znalostí v oblasti informačnej bezpečnosti

Verejný obstarávateľ umožňuje kumulovanie pozícií kľúčových expertov v jednej osobe.

Doklady a dokumenty, ktorými uchádzač preukazuje svoju technickú alebo odbornú spôsobilosť sa predkladajú v štátnom jazyku a môžu sa predkladať aj v českom jazyku. Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka. Ak sa zistí rozdiel v obsahu dokladu alebo dokumentu predloženom podľa druhej vety, rozhodujúci je úradný preklad do štátneho jazyka.

V prípade, že uchádzač využije na preukázanie technickej spôsobilosti alebo odbornej spôsobilosti technické a odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona; oprávnenie poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.

Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g) zákona, uchádzač môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona.

V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti za všetkých členov skupiny spoločne.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 34 zákona musí byť zrejmé splnenie vyššie identifikovaných minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na predmetnú verejnú súťaž na zverejnenie v Úradnom vestníku EÚ.

JEDNOTNÝ EURÓPSKY DOKUMENT

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom („JED“) podľa § 39 zákona, spĺňajúcim náležitosti podľa § 39 ods. 2 zákona, pričom ak uchádzač preukazuje technickú spôsobilosť alebo odbornú spôsobilosť prostredníctvom inej osoby/osôb, JED predloží za svoju osobu a za každú z osôb, ktorých zdroje a/alebo kapacity využíva. V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží JED s požadovanými informáciami za každého člena skupiny dodávateľov.

Bližšie informácie o JED, vrátane usmernení, ako správne JED vyplniť, sú uvedené v dokumente zverejnenom na webovom sídle Úradu pre verejné obstarávanie <https://www.uvo.gov.sk/jednotny-europsky-dokument-pre-verejne-obstaravanie> : JED - príručka k službe ESPD

Vo formulári JED uchádzač vyplní nasledovné časti:

1. časť II – A, B a C,
2. časť III - A, B, C a D,
3. časť IV – oddiel α (globálny údaj pre všetky podmienky účasti),
4. časť VI.

Uchádzač uvedie v JED všetky relevantné informácie požadované verejným obstarávateľom, uvedené v oznámení o vyhlásení verejného obstarávania a v týchto súťažných podkladoch, ktoré vyplní podľa pokynov verejného obstarávateľa, ako aj pokynov Úradu pre verejné obstarávanie uvedených v manuáli na stránke Úradu pre verejné obstarávanie - <https://www.uvo.gov.sk/jednotny-europsky-dokument-pre-verejne-obstaravanie-602.html> , okrem časti I. označenej ako „Informácie týkajúce sa postupu verejného obstarávania a verejného obstarávateľa“ (pokiaľ uchádzač použije JED, ktorý je súčasťou týchto súťažných podkladov).

Verejný obstarávateľ nevyžaduje, aby uchádzač v prípade subdodávateľov, ktorých kapacity nevyužíva na preukázanie splnenia podmienok účasti v častiach II a III formulári JED, uviedol informácie o takýchto subdodávateľoch a tiež nevyžaduje, aby uchádzač za takýchto subdodávateľov, ktorých kapacity uchádzač nevyužíva na preukázanie splnenia podmienok účasti, predkladal JED za každého takéhoto subdodávateľa.

Uchádzač, ktorý sa verejného obstarávania zúčastňuje samostatne, **ale využíva zdroje a/alebo kapacity iných osôb na preukázanie splnenia podmienok účasti**, **vyplní a predloží JED za seba spolu s vyplneným/vyplnenými,** **samostatným/samostatnými JED/JED**, ktorý/ktoré obsahuje/obsahujú príslušné informácie**, ktorých zdroje a/alebo kapacity využíva uchádzač na preukázanie splnenia podmienok účasti v tomto verejnom obstarávaní.**

**V prípade, že uchádzača tvorí skupina dodávateľov** zúčastnená vo verejnom obstarávaní, uchádzač   
**vyplní a predloží JED s požadovanými informáciami za každého člena skupiny dodávateľov.**

Podľa § 39 ods. 6 zákona, ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne – elektronickými prostriedkami, prostredníctvom komunikačného rozhrania elektronického prostriedku JOSEPHINE, požiadať uchádzača o predloženie dokladu alebo dokladov nahradených JED. Uchádzač doručí elektronicky prostredníctvom komunikačného rozhrania elektronického prostriedku JOSEPHINE doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu.

Ak uchádzač nevyužije na preukázanie splnenia podmienok účasti JED, predkladá v ponuke doklady na preukázanie splnenia podmienok účasti v elektronickej podobe podľa bodu 10.2 týchto súťažných podkladov.

(odporúčaný vzor)

Zoznam osôb určených na plnenie zmluvy - kľúčový experti

|  |  |  |
| --- | --- | --- |
| „ Poskytovanie servisných služieb, údržby a prevádzkovej podpory pre telekomunikačnú infraštruktúru MVSR hlasovú sieť MVTEL MVSR “ | | |
| meno a priezvisko príslušnej osoby | pozícia v tíme | vzťah osoby k uchádzačovi  (zamestnanec / iná osoba v zmysle § 34 ods. 3 zákona o verejnom obstarávaní) |
|  | Kľúčový expert č. 1 Garant pre virtualizáciu serverovej infraštruktúry |  |
|  | Kľúčový expert č. 2 Garant oprávnený na oboznamovanie sa s utajovanými skutočnosťami |  |
|  | Kľúčový expert č. 3 Garant spôsobilý poskytovať technickú podporu v oblasti technológií MITEL |  |
|  | Kľúčový expert č. 4 Garant spôsobilý poskytovať technickú podporu v oblasti technológií MITEL |  |
|  | Kľúčový expert č. 5 Garant spôsobilý poskytovať technickú podporu v oblasti dohľadových systémov |  |
|  | Kľúčový expert č. 6 Garant spôsobilý poskytovať technickú podporu v oblasti rádiových mikrovlnných spojov |  |
|  | Kľúčový expert č. 7 Garant pre oblasť bezpečnosti |  |

(doplniť zoznam podľa potreby)

V ..................., dňa...................

.............................................................

podpis oprávnenej osoby uchádzača